**מיכל צפיר** (נולדה ב-25 באוגוסט 1967) היא מנחת טלוויזיה ישראלית, זמרת, שחקנית, כוכבת ילדים, קריינית ומדבבת בעברה, והחל מהעשור השני של המאה ה-21 משמשת כמאמנת לאורח חיים בריא.

ביוגרפיה
--------

צפיר נולדה בשם **מיכל נחמן** וגדלה בפתח תקווה. הוריה, פליקס ומזל, עלו לישראל ממצרים. אמה הייתה מטפלת ואביה שוטר, ולה שלושה אחים.

צפיר הייתה חברה בלהקת הנוער העירונית בפתח תקווה, והופיעה במחזמר "עיר בכותרות" העוסק ב"פרשת קולנוע היכל", לצד מירי נבו, שתשרת עמה בלהקה הצבאית ותהיה חברה עמה בלהקת "מנגו".

את לימודי התיכון עשתה צפיר בתיכון אחד העם בפתח תקווה.

את שירותה בצה"ל עשתה בלהקת פיקוד צפון.

לאחר שחרורה מהצבא, בשנים 1988–1991 הייתה חברה בלהקת "מנגו".

בשנת 1991, במהלך פירוק להקת "מנגו" התקבלה לצוות המחזמר "שיער", אך מאחר שהייתה עדיין מחויבת לחוזה של הלהקה, לא יכלה להשתתף בו. בסוף אותה שנה החלה לשחק במחזמר "צבי הנינג'ה" בתפקיד אפריל או'ניל. במקביל שיחקה בתפקיד אורח ברצועת הילדים היומית "יום יומן" בערוץ 2 הניסיוני, בה שיחקה לצדו של יואב צפיר, שהפך לאחר מכן לבעלה.

בשנת 1997 סיימה את לימודי המשחק בבית צבי, ומאז הפכה לכוכבת ילדים, השתתפה בלמעלה מ-19 קלטות ילדים כגון "דודי שמחה מסדרת על סיפורים וילדים", "שמלת השבת של חנהל'ה מסדרת על סיפורים וילדים", "מחסן השטוזים של דתיה", "גוזל שלי", "חי, דק וצ'פצ'ולה", "גינת השטוזים של דתיה" וסדרת קלטות "עץ השירים". עמו כן היא כיכבה בתפקידים ראשיים במחזות זמר והצגות ילדים כגון "בילבי", "זהבה ושלושת הדובים". לאורך השנים השתתפה גם בדיבוב סדרות וסרטים מצוירים שונים בהם "סינדרלה 2: חלומות מתגשמים", "בולי איש השלג" (שם שרה גם את שיר הפתיחה), "ג'ם וההולוגרמות", "פאוור ריינג'רס", "הלו קיטי", "מיצי ומימי", "עכבר העיר ועכבר הכפר", "ארגאי", "דיג'ימון", "ארתור", "טימותי הולך לבית הספר" ו"עומר".

בשנת 1998 השתתפה במופע "פעמוני היובל".

היא שיחקה בפרק של קומדיית המצבים "שמש" את התאומות מורן ושירן.

ב-2000 הנחתה את סדרת הטלוויזיה "הורים וגורים" בערוץ 2.

ב-2004 כיכבה בקמפיין פרסום של רשת "רהיטי ברזילי".

בשנים 2008–2012 כיכבה ב"מותק של פסטיבל".

שיחקה בסדרה "15 דקות" בערוץ Yes stars והנחתה את תוכנית הטלוויזיה "בואי אמא" בערוץ 2. בעשור השני של המאה ה-21, מגישה בערוץ הופ! את התוכניות "עץ השירים", "זזים", "סוד השירים של מיכל" ו"סוד הקצב של מיכל".

ב-2015 שימשה כפרזנטורית של מותג הטונה "סטארקיסט".

מאוקטובר 2017 ועד סיום שידורי הבוקר במסגרת ערוץ עשר, בינואר 2019, הגישה תוכנית בוקר בנושא אורח חיים בריא בשם "לבחור נכון".

בשנת 2017 יצא לאור ספרה "ליצור את החיים שאני רוצה".

ב-2012 לאחר סיום לימודי קואוצ'ינג, החלה צפיר לאמן אנשים ומשפחות אימון תזונה המוביל לאורח חיים בריא, לאחר שהיא בעצמה הייתה מזוהה כאישה מלאה. היא בעלת עסק בשם "כל אחד יכול", שבמסגרתו היא מניעה אנשים לחיות חיים בריאים דרך מגוון פלטפורמות: הרצאות, בלוגים ותוכנית הרדיו "חיים טוב יותר" ברדיו תל אביב.

צפיר נשואה למפיק הטלוויזיה והבמאי יואב צפיר, בנו של הקומיקאי טוביה צפיר, ולהם שלוש בנות. היא ומשפחתה מתגוררים ברמת השרון.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מיכל צפיר** |
| ויקישיתוף תמונות ומדיה בוויקישיתוף: **מיכל צפיר** |

* אתר האינטרנט הרשמי של מיכל צפיר
* מיכל צפיר, ברשת החברתית פייסבוק

* מיכל צפיר, ברשת החברתית אינסטגרם

* מיכל צפיר, במיזם "אישים" לתיעוד היצירה הישראלית

* מיכל צפיר, במסד הנתונים הקולנועיים IMDb (באנגלית)

* מיכל צפיר, באתר Discogs (באנגלית)

* מיכל צפיר, דף שער בספרייה הלאומית

* מיכל צפיר, באתר MOOMA (בארכיון האינטרנט)
* שירי הררי, מתחילה מהתחלה, באתר nrg‏, 6 בפברואר 2010
* לירון שוורץ, "אנחנו זוג לא שפוי, מרוב שאנחנו שפויים": ריאיון עם יואב ומיכל צפיר, באתר nrg‏, 21 בינואר 2011
* מיכל צפיר, מיכל צפיר חושפת: הדיאטה שבה רזתה 30 קילו, באתר ynet, 1 בספטמבר 2013
* אתר למנויים בלבד ניר גונטז', פתחת עסק מיוחצן כשהמוטו הוא שאת רוצה לעזור. ״המודעות שלי היא כזאת שאין לי שום בעיה עם זה״, באתר הארץ, 5 בנובמבר 2015
* קרן נתנזון ויץ, מיכל צפיר:"על מה אני צריכה להתנצל, שהייתי ילדה שמנמונת?", באתר ynet, 12 בנובמבר 2015
* רותי שילוני, ‏מיכל צפיר - גורו הבריאות שמושכת הכי הרבה אש, באתר ‏מאקו‏, 21 בנובמבר 2015
* אתר למנויים בלבד  גבי בר־חיים, רז שכניק, בעטיפה של ממתק, באתר "ידיעות אחרונות", 11 בנובמבר 2016
* נטע חוטר, ‏"אני מבחינתי אמנית", באתר ‏מאקו‏, 9 באוגוסט 2017

הערות שוליים
------------

1. ↑  רונן טל, מנגו טרי, חדשות, 16 באוקטובר 1988
2. ↑  רונן טל, פרקים בשיווק המוצר, חדשות, 18 במאי 1989
3. ↑  טל פרי, יסמין גמליאל פורשת מ־"מנגו", מעריב, 8 במאי 1991
4. ↑  הצוות של "שיער", חדשות, 9 באפריל 1991
5. 1 2  טל פרי, מיכל נחמן - תמונת מצב, מעריב, 24 בנובמבר 1991
6. ↑  עמית שהם, להקת הצבים חושקת בה, חדשות, 28 בנובמבר 1991
7. ↑  גיורא יהלום, ‏חוויות מהג'ימבורי, באתר גלובס, 19 בנובמבר 2000
8. ↑  ענת ביין, ‏מיכל צפיר תוביל את הפרסום של רהיטי ברזילי, באתר גלובס, 2 בדצמבר 2004
9. ↑  עכבר העיר, מאחורי הקלעים של "מותק של פסטיבל 3", באתר הארץ, 24 בנובמבר 2010
10. ↑  סטארקיסט - מנות חמות, באתר גלובס, 15 ביולי 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310702905171
* ISNI: 0000 0000 7047 9142
* LCCN: no2010208864
* VIAF: 97435885
* WorldCat: lccn-no2010208864

 |